KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisen käsittelyn kannasta ehdotukseen Euroopan parlamentin ja neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta /* KOM/2011/0069 lopull. - COD 2011/0147 */





[pic] | EUROOPAN KOMISSIO | Bryssel 15.2.2011 KOM(2011) 69 lopullinen 2008/0147 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisen käsittelyn kannasta ehdotukseen Euroopan parlamentin ja neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 2008/0147 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisen käsittelyn kannasta ehdotukseen Euroopan parlamentin ja neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta (ETA:n kannalta merkityksellinen teksti) 1. TAUSTAA Ehdotus toimitettiin Euroopan parlamentille ja neuvostolle: (asiakirja KOM(2008) 436 lopullinen – 2008/0147 COD): | 8.7.2008 | Euroopan talous- ja sosiaalikomitea antoi lausuntonsa: | 16.12.2009 | Euroopan parlamentti antoi lausuntonsa ensimmäisessä käsittelyssä: | 11.3.2009 | Neuvosto hyväksyi neuvoston ensimmäisen käsittelyn kantaa koskevan poliittisen yhteisymmärryksen: | 15.10.2010 | Neuvoston kanta hyväksyttiin: | 14.2.2011 | 2. KOMISSION EHDOTUKSEN TAVOITE Jotta voitaisiin poistaa kuljetusyritysten väliset kilpailun vääristymät ja ottaa käyttöön oikeudenmukainen järjestely infrastruktuurikustannusten veloittamiseksi liikenteenharjoittajilta, direktiivissä 1999/62/EY vahvistetaan enimmäismäärät, jotka jäsenvaltiot voivat periä raskailta ajoneuvoilta tiettyjen liikenneinfrastruktuurien käytöstä. Jäsenvaltiot eivät voi näitä määriä määrittäessään ottaa huomioon ulkoisia kustannuksia kuten ilman pilaantumista ja meluhaittoja. Komission ehdottamat muutokset mahdollistaisivat maksut, jotka, jos ne otettaisiin käyttöön, edistäisivät tehokkaampaa ja puhtaampaa tavaraliikennettä. Muista ehdotetuista muutoksista tärkein on se, että jäsenvaltioille annetaan enemmän mahdollisuuksia vaihdella tietullien tasoa, jotta ne voivat suosia liikennettä ruuhka-aikojen ulkopuolella ja siten viime kädessä vähentää ruuhkautumista. Lisäksi ulkoisiin kustannuksiin perustuvista maksuista syntyvät lisätulot olisi käytettävä liikenteen kestävyyttä parantavien hankkeiden rahoitukseen. 3. Neuvoston ensimmäisen käsittelyn kantaa koskevat huomautukset 3.1 Neuvoston ensimmäisen käsittelyn kantaa koskevat yleiset huomautukset Komission ehdotuksen päätavoitteina on antaa jäsenvaltioille mahdollisuus sisällyttää tärkeimmät ulkoiset kustannukset raskailta tavarankuljetusajoneuvoilta perittäviin maksuihin ja laajentaa direktiivin soveltamisala Euroopan laajuisen verkon (TEN) ulkopuolelle. Nämä tavoitteet on suurelta osin saavutettu neuvoston ensimmäisen käsittelyn kannassa. 3.2 Neuvoston ensimmäisen käsittelyn kantaa koskevat komission yksityiskohtaiset huomautukset Neuvoston kannan tärkeimmät säännökset ja komission mielipide niistä on esitetty seuraavassa: Neuvoston kanta | Komission mielipide | Direktiivin soveltamisala laajennetaan TEN-verkon ulkopuolisiin moottoriteihin (2 ja 7 artikla). | Suppeampi kuin komission alkuperäinen ehdotus, jossa soveltamisala laajennetaan kaikkiin teihin, mutta silti merkittävä parannus. | Jäsenvaltiot voivat sisällyttää maksuihin meluhaitoista ja ilman pilaantumisesta aiheutuvat ulkoiset kustannukset, mutta eivät ruuhkautumisesta aiheutuvia kustannuksia (7 c artiklan 1 kohta). Ne voivat kuitenkin porrastaa infrastruktuurimaksun ruuhka-aikoina nykyistä direktiiviä suuremmissa vaihtelurajoissa, mutta porrastus ei saa lisätä maksusta saatavia tuloja (7 f artiklan 3 kohta). | Komissio olisi pitänyt parhaana, että ruuhkautuminen olisi otettu huomioon ulkoisena kustannuksena ilman saastumisen ja meluhaittojen tavoin. Infrastruktuurimaksujen suurempi porrastus on kuitenkin hyväksyttävissä oleva ja käytännöllinen toiseksi paras vaihtoehto ruuhkien vähentämiseksi. | Euro VI -normit täyttävät ajoneuvot vapautetaan ulkoisiin kustannuksiin perustuvasta maksusta neljän vuoden ajan direktiivin voimaantulosta (7 c artiklan 3 kohta). | Komissio kannattaa periaatteessa vähemmän saastuttavien ajoneuvojen vapauttamista näistä maksuista, mutta ainoastaan määräajaksi. | Jäsenvaltiot voivat vapauttaa 3,5–12 tonnin painoiset ajoneuvot tietulleista muista kuin ympäristöön, ruuhkautumiseen ja hallintokustannuksiin liittyvistä syistä (7 artiklan 5 kohta). | Komissiosta olisi ollut parempi, että nämä poikkeukset perusteltaisiin objektiivisilla ja selkeästi määritellyillä syillä. | Neuvosto esittää, että ulkoisiin kustannuksiin perustuvista maksuista saatavat tulot olisi käytettävä ohjelmiin, joilla parannetaan liikennejärjestelmän kestävyyttä. Jäsenvaltioilla on kuitenkin lopullinen päätösvalta siihen, kuinka varat käytetään (9 artiklan 2 kohta). | Komissio olisi pitänyt parempana, että ilmaus ’olisi käytettävä’ olisi korvattu ilmauksella ’on käytettävä’ tai että olisi vähintään vaadittu jäsenvaltioita raportoimaan tällaisten varojen käytöstä ja ilmaisemaan tiukempi poliittinen sitoutuminen niiden käyttöön liikennesektorilla, etenkin Euroopan laajuiseen verkkoon. Komissio olisi myös pitänyt parempana, ettei infrastruktuurimaksuista saatavien tulojen käyttöä koskevaa nykyisen direktiivin tekstiä olisi poistettu. | Mahdollisuus muuttaa suurintaa osaa nykyisen direktiivin liitteistä delegoiduilla säädöksillä (entinen sääntelykomiteamenettely) on poistettu ehdotuksesta (9 b artikla). | Komissio olisi halunnut säilyttää mahdollisuuden muuttaa näitä liitteitä delegoiduilla säädöksillä, etenkin liitettä III ja tulevien Euro-normien arvoa uudessa liitteessä III b (neuvoston kannassa). | Neuvoston ensimmäisen käsittelyn kantaan sisältyvät seuraavat Euroopan parlamentin ensimmäisessä käsittelyssä hyväksymät tarkistukset, jotka myös komissio hyväksyi: 30, 34, 36, 46, 50 ja 69. Myös tarkistus 52 on sisällytetty neuvoston kantaan. Neuvoston kannassa on otettu osittain huomioon muita tarkistuksia, kuten inflaatioon mukauttamista koskeva tarkistus 58 ja osa tarkistuksesta 63. Myös tarkistus 43 on hyväksytty osittain neuvoston kannassa. Tarkistuksessa lisätään tietullien suurinta sallittua porrastusta ruuhka-aikojen ja ruuhka-aikojen ulkopuolisten aikojen välillä tasosta, joka on 100 prosenttia korkeampi kuin alhaisin tietulli, tasoon, joka 175 prosenttia korkeampi kuin keskimääräisen maksun enimmäismäärää. Tämä lähestymistapa tarjoaa käytännössä samat mahdollisuudet toteuttaa vastaavia kannustimia ruuhka-aikojen välttämiseksi kuin parlamentin ehdotus, jossa tietulli olisi saanut olla enintään 500 prosenttia korkeampi kuin alhaisin tietulli. Seuraavia Euroopan parlamentin tarkistuksia, jotka komissio hyväksyi, ei ole sisällytetty neuvoston kantaan (tärkeimmät on esitetty lihavoituina, suluissa oleva numero viittaa parlamentin tarkistuksen numeroon): - 7 artiklan 1 kohtaa koskeva tarkistus, jossa poistetaan teksti, jonka mukaan jäsenvaltiot saavat kantaa ainoastaan vuosimaksuja kyseisessä jäsenvaltiossa rekisteröidyistä ajoneuvoista (31). - Ehdotettua 7 b artiklan 2 kohtaa koskeva tarkistus, jonka mukaan jäsenvaltiot voivat periä ruuhkakustannuksia vastaavaa ruuhkamaksua ja niiden on laadittava toimintasuunnitelma ruuhkien lieventämiseksi (33). - Teksti, jonka mukaan tapauksissa, joissa kuljettaja ei pysty esittämään asiakirjoja, joita tarvitaan Euro-päästöluokan varmistamiseksi, tämän johdosta mahdollisesti perityt liian suuret maksut palautetaan, jos kuljettaja voi myöhemmin esittää tällaiset todisteet (42). - 7 g artiklan 2 kohtaa koskeva tarkistus, jonka mukaan komission on annettava lausunto siitä, onko tietullijärjestely direktiivin vaatimusten mukainen, myös Euroopan parlamentille eikä ainoastaan komitealle (44) ja 7 g artiklan 4 kohtaa koskeva tarkistus, jonka mukaan komission on toimitettava myös Euroopan parlamentille lausunnot, jotka laaditaan saman artiklan mukaisesti perustetulle komitealle (47). - 7 g artiklan 3 kohtaan lisätty alakohta, jonka mukaan jäsenvaltioiden on eriteltävä, kuinka ne aikovat korvamerkitä ulkoisiin kustannuksiin perustuvasta maksusta saatavat tulot. - 7 i artiklan 5 kohtaa koskeva tarkistus, joka koskee Galileo-järjestelmän käyttöä tehokkaana tapana kerätä maksuja (53). - Tekstimuutokset kohtiin, jotka koskevat ulkoisiin kustannuksiin perustuvasta maksusta saatavien tulojen korvamerkitsemistä (55) ja infrastruktuurimaksuista saatavien tulojen käyttöä jäsenvaltioissa (56). - 9 artiklan 2 kohtaa koskeva tarkistus, jonka mukaan vähintään 15 prosenttia ulkoisiin kustannuksiin perustuvasta maksusta saatavista tuloista on kohdennettava Euroopan laajuiseen liikenneverkkoon liittyviin hankkeisiin. - 11 artiklan 2 kohtaa koskeva tarkistus, jonka mukaan komission olisi seurattava aikaan perustuvien maksujärjestelmien vaiheittaista lakkauttamista (61). - 11 artiklan 2 kohtaa koskeva tarkistus, jonka mukaan komission on tehtävä lainsäädäntöehdotus direktiivin tarkistamisesta (tarkistuksen 63 toinen osa). Neuvoston kantaan ei ole sisällytetty seuraavia Euroopan parlamentin tekemiä tarkistuksia, joita komissio ei hyväksynyt: 9, 12, 13, 25, 26, 27, 28, 29, 32, 37, 38, 39, 40, 48, 49, 54, 59, 60, 62, 64, 65, 66, 67 ja 68. Neuvosto on hyväksynyt osittain tarkistuksen 35. Siinä 7 c artiklaan lisätään uusi kohta, jossa tulevat Euro-normit täyttävät ajoneuvot vapautetaan maksusta. Neuvosto on kuitenkin myöntänyt pidemmän vapautuksen Euro VI -normin täyttäville ajoneuvoille ja lisännyt vapautusjakson Euro V -ajoneuvoille. 4. PÄÄTELMÄ Neuvosto hyväksyi ensimmäisen käsittelyn kantansa määräenemmistöllä päästyään asiasta poliittiseen yhteisymmärrykseen 15. lokakuuta 2010. Komissio katsoo, että neuvoston kannassa otetaan huomioon komission ehdotuksen päätavoitteet, ja antaa näin ollen tukensa neuvoston kannalle.